নতুন বছরে প্রথম জয় রিয়ালের
নতুন বছরেও ব্যর্থতার বৃত্তে বন্দি ছিল রিয়াল মাদ্রিদ। অবশেষে খোলস ছেড়ে বের হলেন লস ব্লাঙ্কোরা। ২০১৯ সালে প্রথম জয়ের দেখা পেলেন তারা। লেগানেসকে ৩-০ গোলে হারিয়েছেন স্প্যানিশ জায়ান্টরা। দুর্দান্ত জয়ে কোপা ডেল রের শেষ আটের পথে এগিয়ে গেছেন তারা।







নববর্ষে নিজেদের প্রথম ম্যাচে গেল বৃহস্পতিবার ভিয়ারিয়ালের মাঠে ২-২ গোলে ড্র করে রিয়াল। এর তিনদিন পর ঘরের মাঠে রিয়াল সোসিয়েদাদের বিপক্ষে ২-০ গোলে হেরে যায় গ্যালাকটিকোরা। বুধবার নিজেদের ডেরা সান্তিয়াগো বার্নাব্যুতেও তাদের শুরুটা ছিল বিবর্ণ। ধীরে ধীরে ছন্দে ফেরেন তারা। সময় গড়ানোর সঙ্গে সাজাতে থাকেন আক্রমণের পসরা।




রিয়ালের অপেক্ষার পালা শেষ হয় ৪৪ মিনিটে। সার্জিও রামোসের সফল স্পট কিকে কাঙিক্ষত সাফল্য পায় দলটি। ডি-বক্সে আলভারো ওদ্রিওসোলা ফাউলের শিকার হলে পেনাল্টির বাঁশি বাজান রেফারি। এগিয়ে গিয়ে আত্মবিশ্বাসী ফুটবল উপহার দেন স্বাগতিকরা। মুহুর্মুহু আক্রমণে অতিথিদের ব্যতিব্যস্ত রাখেন তারা। ফলে বিলম্বে হলেও ব্যবধান বাড়ে। ৬৭ মিনিটে প্রতিপক্ষের ভুলের সুযোগ কাজে লাগিয়ে ব্যবধান দ্বিগুণ করেন  লুকাস ভাসকেজ।
এরপরও আক্রমণের গতি সচল থাকে রিয়ালের। স্বাভাবিকভাবেই স্কোরলাইন ৩-০ হয়। ৭৭ মিনিটে দুর্দান্ত ভলিতে তৃতীয় গোলটি করেন ভিনিসিউস। শেষ পর্যন্ত বড় জয়ের আনন্দে মাঠ ছাড়েন সান্তিয়াগো সোলারির শিষ্যরা। আসছে বুধবার লেগানেসের মাঠে ফিরতি লেগ খেলতে যাবেন তারা।

নতুন বছরেও ব্যর্থতার বৃত্তে বন্দি ছিল রিয়াল মাদ্রিদ। অবশেষে খোলস ছেড়ে বের হলেন লস ব্লাঙ্কোরা। ২০১৯ সালে প্রথম জয়ের দেখা পেলেন তারা। লেগানেসকে ৩-০ গোলে হারিয়েছেন স্প্যানিশ জায়ান্টরা। দুর্দান্ত জয়ে কোপা ডেল রের শেষ আটের পথে এগিয়ে গেছেন তারা।